SKRYWER LIZELLE SCHOONWINKEL - West Rand Window Newspaper
Op 03 Maart 1989 seën die Here vir Jan en Susan Erasmus met 'n pragtige dogtertjie en hulle noem haar Lizelle. In Februarie 1992 sterf haar pa in 'n
mynongeluk. Lizelle het ook twee susters (Riana & Corrine) wat vir haar kosbaar is. Lizelle begin haar skoolloopbaan in Januarie 1992 in Laerskool Rapportryer in Randfontein. In die winter van 2004 kom sy tot bekering en dien die Here voluit. Op 10 Desember 2006 word sy gedoop. Sy matrikuleer in 2007 aan Hoërskool Riebeeckrand geleë in Randfontein. In 2008 en 2009 bestudeer sy Reis en Toerisme te Damelin, waar sy haar diploma verwerf. Op 17 Junie 2017 ontmoet sy vir die eerste keer haar eggenoot, Ruben Schoonwinkel. Op 16 September 2017 raak Ruben en Lizelle verloof. Op 21 April 2018 word Ruben & Lizelle in die eg verbind. Na die troue verhuis Lizelle na Meyerton, waar sy en haar eggenoot hulle lewe saam geniet.
Op die ouderdom van 15 jaar ontdek Lizelle haar God-gegewe talent en begin skryf.
Lizelle is sagmoedig van aard en streng waar en wanneer nodig. Sy is nederig van hart, geniet die lewe voluit en heg waarde aan dinge en oomblikke wat nie met rand en sent gemeet kan word nie. Lizelle is iemand wat 'n hart vir mense het. Sy het ook 'n sterk persoonlikheid en is liefdevol. Sy sê altyd: " Ek kan nie kla nie, want die Here is vir my baie goed." Lizelle is 'n bloedgewaste kind van die Here wat elke dag haar bes doen om te wees wie die Here haar gemaak en geroep het om te wees. In haar vryetyd skryf sy graag, bou legkaarte en lees, lees, lees, lees en lees. Haar
gunstelingboek is Mr. God, this is Anna. Haar leuse in die lewe is, "The view from the mountain top makes the climb worth it all."